ننګرهار د افغانی سرې میاشتې له لوری د ننګرهار ولایت د پچیر آګام په ولسوالۍ کې د ورښتونو له امله زیانمنو شویو او اړمنو ۵۵۰ کورنیو سره په ټولیزه توګه د ۵۱.۴ ټنه خوراکی توکو مرسته ترسره شوه. په یاده مرسته کې چې ۲۷.۵ ټنه اوړه، ۲.۷۵۰ ټنه لوبیا، ۲.۷۵۰ بوره، ۲،۷۵۰ لیټره غوړی، ۱۳.۴۷۵ ټنه وریژې، ۱،۱۰۰ کیلو خُرما، ۵۵۰ کیلو چای او ۵۵۰ کیلو مالګه شامله وه، د قطر هېواد د سرې میاشتې له لوری چمتو شوې وه. بامیان ‏نن دوشنبه د رمضان د میاشتې پر ۸مه د افغانی سرې میاشتې له لوری په بامیانو ولایت له ۴۸ تثبیت شویو سوالګرو کورنیو سره په ټولیز ډول ۲۴۰،۰۰۰ افغانۍ نغدی مرسته ترسره شوه، چې هرې کورنۍ ته ۵،۰۰۰ افغانۍ ورکړل شوې. د هیواد په کچه ‏د افغانی سرې میاشتې له لورې په وروستیو ۳۰ ورځو کې د هېواد په ۱۴ ولایتونو کې ۲۵۳۴۹ وګړو ته بېلابېل بشری خدمات ترسره شوی دی. د یاد شمېر کسانو له جملې ۲۲۵۹ وګړو سره د خوراکی توکو، ۱۳۵۹۲ وګړو سره د غیر خوراکی توکو، ۸۵۶۳ وګړو سره د خوراکی او غیر خوراکی توکو او ۹۳۵ کورنیو سره ۱۵۴۳۰۰۰ افغانۍ نغدی مرسته شوې ده. د خوراکی توکو د مرستې کچه چې ټولټال ۱۱۹.۱۹۵ ټنه کېږی، په کې ۸۳.۹۵ ټنه اوړه، ۴.۶۹۵ ټنه غوړی، ۲.۹۶ ټنه بوره، ۲.۳ ټنه لوبیا، ۱۵.۵۸ ټنه وریژې، ۶.۸۴ ټنه مکرونی او ۲.۸۷ ټنه نور بېلابېل خوراکی توکې شامل و. دا راز د غیر خوراکی توکو د مرستې کچه چې ټولټال ۱۳۳۲۴ قلمه وه، په کې ۱۶ تختې خېمې، ۷۶ ترپالونه، ۷۹۴۰ کمپلې، ۴۹ د پخلنځی د لوښو بستې، ۷۸ د اوبو د ذخیره کولو وسایل او ۵۱۶۵ البسه شامل و. د هیواد په کچه ‏د افغانی سرې میاشتې له لوری د هېواد په ۲۶ ولایتونو کې د ګرځندو روغتیایی ټیمونو او ثابتو او فرعی روغتیایی کلینیکونو له لارې ټولټال ۳۹۲۱۳۲ هېوادوالو ته روغتیایی خدمات وړاندې شوی، چې له دې جملې د ۱۵۱۴۵۶ ناروغانو کتنه شوې، ۱۵۷۶۳ میندو ته له ولادت مخکې او وروسته اړینې مشورې ورکړل شوی، ۴۵۴۰۲ ماشومانو او ښځو ته بېلا بېل واکسینونه تطبیق شوی، ۸۳۷۳ ټپیان پانسمان شوی او ۲۲۷۸۱ په خوار ځواکۍ اخته ماشومانو ته ځانګړی خوراکی توکی ورکړل شوی. همدارنګه ۱۴۲۴۱۸ کسانو ته د ناروغیو پر وړاندې د لازم چمتووالی اړوند لارښوونې او عامه پوهاوی ورکړل شوی او ۵۹۳۹ میندو ته د کورنۍ د تنظیم په برخه کې اړین معلومات ورکړل شوی.